Diari Oficial de la Generalitat Valenciana


Sumari del DOGV 9306, del 25-03-2022 (2022/2161)

Informació pública de les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i la declaració d'utilitat pública, en concret, corresponents a una central fotovoltaica i la seua infraestructura d'evacuació, a situar en el terme municipal de Petrer. Expedient ATALFE/2020/109.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9306

Data del DOGV
:   25-03-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/2161


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i la declaració d'utilitat pública, en concret, corresponents a una central fotovoltaica i la seua infraestructura d'evacuació, a situar en el terme municipal de Petrer. Expedient ATALFE/2020/109. [2022/2161]  
  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- la Llei 21/2013, de 9 de desembre, d'avaluació ambiental i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció i declaració d'utilitat pública, en concret, de la instal·lació elèctrica que s'indica:  
  
Peticionari: UNIVERGY ES SPC 6, SL, NIF L64841516 i amb domicili social en c/ Serrano, 41, 7é dta., 28159 Madrid.  
Tipus de central elèctrica: central fotovoltaica denominada PSF Salinetes V, amb potència a instal·lar 0,555 MW, incloses les seues infraestructures d'evacuació.  
Emplaçament dels grups generadors i infraestructura d'evacuació: polígon 19, parcel·la 55 del terme municipal de Petrer (Alacant).  
  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte. Denominació: «Instal·lació de planta solar fotovoltaica Salinetes V de 564,98 kW connectada a xarxa».  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
  
- Plec general de normes de seguretat en prevenció d'incendis forestals.  
- Separates dirigides a: i-DE, Ajuntament de Petrer, Ministeri de Foment, Conselleria d'Agricultura, Desenvolupament Rural, Emergència Climàtica i Transició Ecològica, Conselleria de Política Territorial, Obres Públiques i Mobilitat.  
- Relació de béns i drets afectats.  
Pressupost: 423.844,05 ?.  
Característiques principals:  
Instal·lació fotovoltaica: la central fotovoltaica denominada PSF Salinetes V de 0,56609 MWp està composta per un camp generador de 1.066 mòduls fotovoltaics de 530 Wp, muntats directament sobre el sòl en estructura fixa. Aquests mòduls fotovoltaics es connecten amb 3 inversors de 185 kW de potència màxima. Això suposa una potència d'inversors de 0,555 kW. La potència d'accés concedida és de 0,56966 MW. Al seu torn, els inversors es connecten amb la part de baixa tensió del transformador per a elevar la tensió a 20 kV.  
Línia elèctrica subterrània de 20 kV, de 64 m de longitud i conductor HEPRZ1 12/20 H16 de 95 mm² fins al centre de seccionament.  
Línia elèctrica subterrània de 20 kV, de 8 m de longitud i conductor 3x240 mm² HEPRZ1 12/20 H16 entre el centre de seccionament i el suport núm. 1 a instal·lar.  
Línia elèctrica aèria de 20 kV, de 53 m de longitud en doble circuit i conductor LA100 fins al punt de connexió amb la xarxa de distribució que es realitzarà en el tram aeri situat entre els suports 204001 i 204002 de la línia de 20 kV «Elda» propietat d'i-DE.  
El centre de seccionament i els dos trams de línia posteriors, subterrani de 8 m i aeri de 53 m, seran cedits en propietat a i-DE.  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa pública perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació esmentada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat en el c/ Churruca, 29 CP 03379 Alacant, així com dirigir a l'esmentat servei territorial les al·legacions que es consideren oportunes en el termini de trenta (30) dies hàbils comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç https://www.gva.es/es/inicio/procedimientos'id\_proc=15057&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 1 de març de 2022.- La cap del Servei Territorial d'Indústria, Energia i Mines d'Alacant: Rosa María Aragonés Pomares.